2



                        [image: Slika na kojoj se prikazuje simbol, emblem, zastava

Sadržaj generiran umjetnom inteligencijom može biti netočan.]           
             REPUBLIKA HRVATSKA
OPĆINSKO DRŽAVNO ODVJETNIŠTVO 
                 U VELIKOJ GORICI
Velika Gorica, Trg kralja Tomislava 36

Broj: A-102/2026
Velika Gorica, 14. srpnja 2026. 
	

PREDMET: Javno savjetovanje o Pravilniku o provedbi postupaka jednostavne     
	        nabave u Općinskom državnom odvjetništvu u Velikoj Gorici

Zakon o izmjenama i dopunama Zakona o javnoj nabavi objavljen je u Narodnim novinama broj 48/26, a stupio je na snagu 16. svibnja 2026. Iznimno, pojedine odredbe koje se odnose na provedbu jednostavne nabave te digitalnu razmjenu ugovora putem Elektroničkog oglasnika javne nabave Republike Hrvatske stupaju na snagu 1. rujna 2026. godine. 

Opći akti kojima se uređuju pravila, uvjeti i postupci jednostavne nabave te planovi nabave moraju se uskladiti s odredbama navedenog Zakona do 16. kolovoza 2026. te je stoga potrebno donijeti novi Pravilnik o provedbi postupaka jednostavne nabave.

Slijedom navedenog, a sukladno odredbi članka 11. Zakona o pravu na pristup
informacijama (''Narodne novine'' broj 25/2013., 85/2015. i 69/2022.) Općinsko državno odvjetništvo u Velikoj Gorici upućuje na javno savjetovanje nacrt Pravilnika o provedbi postupaka jednostavne nabave na rok od 30 dana. 

Savjetovanje traje od 14. srpnja 2026. do 13. kolovoza 2026. 

Prijedlozi i/ili komentari mogu se dostaviti na adresu e-pošte: tajnistvo@odovg.dorh.hr. Podnositelj daje privolu Općinskom državnom odvjetništvu u Velikoj Gorici da njegove osobne podatke navedene u prijedlogu i/ili komentaru obrađuje isključivo u svrhu provođenja savjetovanja s javnošću, izrade Izvješća o javnom savjetovanju te objave istog na internetskim stranicama, sukladno Općoj uredbi o zaštiti podataka (GDPR).

Novim Pravilnikom usklađuju se sa Zakonom pravila koja se odnose na pragove za provedbu jednostavne nabave, zatim pravila o sprječavanju, prepoznavanju i uklanjanju sukoba interesa, o osiguranju pravne zaštite gospodarskim subjektima i proširuje se mogućnost primjene elektroničkih sredstava komunikacije, a sve u cilju veće transparentnosti i daljnje digitalizacije jednostavne nabave.

